
DR.30.8.2006 127 

 

 

Yang Berhormat bagi Pensiangan telah membangkitkan isu berkaitan 
dengan SK Saliliran iaitu guru yang tidak bertugas di sekolah selepas melaporkan 
diri. Untuk mana-mana guru yang tidak melaporkan diri, mereka ini bolehlah 
dikenakan tindakan tatatertib kerana ingkar perintah dan pihak-pihak yang terlibat 
bolehlah mengemukakan kes-kes seperti ini kepada kementerian dan kami akan 
mengambil tindakan yang sewajarnya.   

Yang Berhormat bagi Tuaran telah membangkitkan isu iaitu kenapa elaun 
keraian tidak dimasukkan terus ke dalam gaji? Ini adalah satu soalan dasar dan 
pada masa ini elaun keraian keperluannya ialah elaun ini perlu dituntut mengikut 
perbelanjaan sebenarnya yang telah dibuat guru-guru besar. Oleh yang demikian 
elaun ini tidak dapat dimasukkan secara terus tetapi berdasarkan kepada bil-bil 
yang telah di claim dengan izin oleh guru-guru besar. Yang Berhormat Tuaran pun 
telah... 

Datuk Wilfred Madius Tangau [Tuaran]:  [Bangun] 

Tuan Pengerusi [Datuk Lim Si Cheng]:  Yang Berhormat Tuaran 
bangun. 

Datuk Wilfred Madius Tangau [Tuaran]: Terima kasih Yang Berhormat 
Setiausaha Parlimen. Isu dia di sini ialah sebahagian besar daripada guru-guru 
besar dia tidak menuntut sebab dia begitu cerewet jadi saya mohon cadang 
supaya dikaji soal ini. Yang Berhormat sendiri boleh mengkaji sama ada berapa 
peratus guru-guru besar ini menuntut yang lima peratus itu. Sebab terlalu banyak 
kerenah untuk mendapatkan amaun lima peratus itu sedangkan amaun dia begitu 
kecil.  Terima kasih. 

Puan Komala Devi: Rasional untuk berdasarkan atas bil yang 
sebenarnya adalah untuk mengelakkan sebarang penyelewengan tetapi saya 
akan bawa balik cadangan Yang Berhormat sebab prosedur Yang Berhormat telah 
sebut tadi prosedur adalah terlalu cerewet. Jadi saya akan bawakan cadangan 
Ahli Yang Berhormat kepada kementerian. Yang Berhormat bagi Tuaran juga telah 
membangkitkan isu iaitu pengalaman seorang guru setelah mereka dijadikan guru 
siswazah, pengalaman mereka sebelum itu tidak ambil kira. Pengalaman sebagai 
guru bukan siswazah tidak diambil kira jika beliau dilantik sebagai guru siswazah 
kerana dua-dua skim ini adalah skim yang berbeza. Jadi buat masa ini, ini adalah 
peraturan yang diguna pakai untuk semua skim perkhidmatan.   

Datuk Wilfred Madius Tangau [Tuaran]: Tuan Pengerusi, Yang 
Berhormat Setiausaha Parlimen isu di sana ialah apabila kalau kita memohon naik 
pangkat satu orang ini graduate yang baru keluar dari universiti fresh graduate, 
yang satu lagi ada 15 tahun sebelum itu dia bukan siswazah. Kalau dia memohon 
sebagai katakan Guru Besar atau katakan Pengetua sekarang ini peluang dia 
sama sebab dia tidak ambil kira pengalaman dia ambil PTK sahaja. Jadi yang kita 
minta di sini ialah supaya mereka yang sudah mempunyai pengalaman 15 tahun, 
sepuluh tahun dia lulus PTK orang inilah yang seharusnya mendapat jawatan 
mendapat kenaikan pangkat tadi tetapi hari ini tidak pengalaman mengajar itu 
tidak diambil kira, itu yang kita mohon dan kita mencadang.   

Puan Komala Devi: Tuan Pengerusi memang saya ucapkan syabaslah 
sebab Ahli Yang Berhormat begitu prihatin tetapi kita harus tidak melupakan 
bahawa semasa guru siswazah masih belajar di universiti guru bukan siswazah 
telah juga mula mendapat gaji dan mereka ini telah menikmati skim gaji. 

 



Yang Berhormat bagi Pensiangan telah membangkitkan isu berkaitan dengan SK Saliliran iaitu guru yang tidak bertugas di sekolah selepas melaporkan diri. Untuk mana-mana guru yang tidak melaporkan diri, mereka ini bolehlah dikenakan tindakan tatatertib kerana ingkar perintah dan pihak-pihak yang terlibat bolehlah mengemukakan kes-kes seperti ini kepada kementerian dan kami akan mengambil tindakan yang sewajarnya. Yang Berhormat bagi Tuaran telah membangkitkan isu iaitu kenapa elaun keraian tidak dimasukkan terus ke dalam gaji? Ini adalah satu soalan dasar dan pada masa ini elaun keraian keperluannya ialah elaun ini perlu dituntut mengikut perbelanjaan sebenarnya yang telah dibuat guru-guru besar. Oleh yang demikian elaun ini tidak dapat dimasukkan secara terus tetapi berdasarkan kepada bil-bil yang telah di claim dengan izin oleh guru-guru besar. Yang Berhormat Tuaran pun telah... Datuk Wilfred Madius Tangau [Tuaran]: [Bangun]. Tuan Pengerusi [Datuk Lim Si Cheng]: Yang Berhormat Tuaran bangun. Datuk Wilfred Madius Tangau [Tuaran]: Terima kasih Yang Berhormat Setiausaha Parlimen. Isu dia di sini ialah sebahagian besar daripada guru-guru besar dia tidak menuntut sebab dia begitu cerewet jadi saya mohon cadang supaya dikaji soal ini. Yang Berhormat sendiri boleh mengkaji sama ada berapa peratus guru-guru besar ini menuntut yang lima peratus itu. Sebab terlalu banyak kerenah untuk mendapatkan amaun lima peratus itu sedangkan amaun dia begitu kecil. Terima kasih. Puan Komala Devi: Rasional untuk berdasarkan atas bil yang sebenarnya adalah untuk mengelakkan sebarang penyelewengan tetapi saya akan bawa balik cadangan Yang Berhormat sebab prosedur Yang Berhormat telah sebut tadi prosedur adalah terlalu cerewet. Jadi saya akan bawakan cadangan Ahli Yang Berhormat kepada kementerian. Yang Berhormat bagi Tuaran juga telah membangkitkan isu iaitu pengalaman seorang guru setelah mereka dijadikan guru siswazah, pengalaman mereka sebelum itu tidak ambil kira. Pengalaman sebagai guru bukan siswazah tidak diambil kira jika beliau dilantik sebagai guru siswazah kerana dua-dua skim ini adalah skim yang berbeza. Jadi buat masa ini, ini adalah peraturan yang diguna pakai untuk semua skim perkhidmatan. Datuk Wilfred Madius Tangau [Tuaran]: Tuan Pengerusi, Yang Berhormat Setiausaha Parlimen isu di sana ialah apabila kalau kita memohon naik pangkat satu orang ini graduate yang baru keluar dari universiti fresh graduate, yang satu lagi ada 15 tahun sebelum itu dia bukan siswazah. Kalau dia memohon sebagai katakan Guru Besar atau katakan Pengetua sekarang ini peluang dia sama sebab dia tidak ambil kira pengalaman dia ambil PTK sahaja. Jadi yang kita minta di sini ialah supaya mereka yang sudah mempunyai pengalaman 15 tahun, sepuluh tahun dia lulus PTK orang inilah yang seharusnya mendapat jawatan mendapat kenaikan pangkat tadi tetapi hari ini tidak pengalaman mengajar itu tidak diambil kira, itu yang kita mohon dan kita mencadang. Puan Komala Devi: Tuan Pengerusi memang saya ucapkan syabaslah sebab Ahli Yang Berhormat begitu prihatin tetapi kita harus tidak melupakan bahawa semasa guru siswazah masih belajar di universiti guru bukan siswazah telah juga mula mendapat gaji dan mereka ini telah menikmati skim gaji.